Բարանտեա

Բարանտեա, ճանապարհային կայան Մեծ Հայքում։ Նշանակված է Պևտինգերյան քարտեզում՝ Արտաշատ-Սատաղ ուղեգծի վրա։ Հ․ Մանանդյանն առաջարկում է այս անունը սրբագրել և կարդալ Barantea, այս դեպքում, նա ասում է, որ Բարանտեան համապատասխան կլինի հայկական Վանանդին կամ «Վանանդեա»-ին։ Նա վերջ ի վերջո հանգում է նրան, որ Բարանտեան գտնվելիս է եղել Վերին կամ Ամփայտ Բասենում, որը հնագույն ժամանակներից կարող էր անվանված լինել Վանանդ։ Կիպերտի քարտեզում «Barantea» անունով մի գյուղ է նշանակված եղել Բասենում՝ Արաքսի մեջ թափվող գետակներից մեկի վրա։ Հնարավոր է, որ հենց այդ գյուղն էլ և անունով և տեղադրությամբ համապատասխանում է Բարանտեա հնագույն ճանապարհային կայանին։

Ծանոթագրություններ 

Հայկական լեռնաշխարհի ճանապարհային կայաններ